Särnblom var med på en rekke internasjonale stevner og mesterskap. Han ble nummer ti i EM innendørs i 1988 i Budapest, nummer fjorten i innendørs-EM i Glasgow i 1990 og nummer seks i innendørs-EM i Paris i 1994. Karrierens beste plassering i et internasjonalt mesterskap kom i EM i Helsingfors, utendørs i 1994. Her ble han nummer fire med karrierens beste hopp på 2,31 meter, men kom i skyggen av treningskamerat Steinar Hoen som vant, og ble europamester. Särnbloms hopp plasserer han på andreplass på statistikken over norges beste høydehoppere gjennom tidene.